பவுதவுமதா கேபே

பவுதமதா கேபே (Fatoumata Kébé) (பிறப்பு: 1986) ஒரு பிரெஞ்சு வானியற்பியலாளரும் கல்வியாளரும் ஆவார். இவர் விண்வெளிச் சிதிலங்களில் புலமை வாய்ந்தவர் ஆவார். இவர் 2018 இல்  உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.

இளமையும் கல்வியும் 
கேபே சீய்ந்செயிண்ட்-தெனிசில் உள்ள மாண்டிரியூலில் பிறந்து நாயிசி-லெ-செக் நகரில் வளர்ந்துள்ளார். இவர் சிறுமியாக இருந்தபோதில் இருந்தே விண்வெளிபால் ஈர்க்கப்பட்டுள்ளார். எட்டு அகவைலேயே இவர் தன் தந்தையின் வானியல் களஞ்சியத்தைக் கண்டுள்ளார். இவருக்குக் காரிக்கோள் மிகவும் பிடித்த கோளாகும்.

இவர் பியேர், மேரி கியூரி பல்கலைக்கழகத்தில் பாய்ம இயக்கவியலில் தன்  முதுவர் ஆய்வை மேற்கொண்டார். இவர் தன் கல்வியின்போதே பல வேலைகளில் பணியாற்றியுள்ளார்.  இவர் விண்வெளிச் சிதிலங்களில் தன் முனைவர் பட்ட ஆய்வை மேற்கொண்டார். இவர் அவற்றின் துண்டாக்கத்தையும் இயக்கத்தையும் கண்காணித்துள்ளார்.  இவர் பியேர், மேரி கியூரி பல்கலைக்கழகத்திலும் விண்வெளி இயக்கவியல் நிறுவனத்தின் வான்காணகத்திலும் எப்பிமெரிடெசு கணிப்பிலும் பணிபுரிந்தார்.இவர் தோக்கியோ  பல்கலைக்கழகத்தில் ஓராண்டுக்கு விண்வெளிப் பொறியியலில் ப்யிற்சி பெற்ர்ர். அப்போது இவர் சிறு விண்கலக் கட்டுமானத்தில் ஈடுபட்டுள்ளார்.

இவர்  இணைந்த சூழல், எனும் திட்டத்தை தொடங்கினார். இதன்வழி இவர் மிகை வேளாண்மையால் சுற்றுச்சூழல் சீரழியாமல் பாதுகாக்க அஞ்சல்வழிமுறையைப் பின்பற்றி மகளிரை வெற்றிகாணச் செய்தார். இவர் மண்ணின் வறட்சிநிலையைக் கண்காணிக்கும் சூரியத் திறன் கொண்டியங்கும் உணரிகளை வடிவமைத்து அவைதரும் தகவல்களை அவ்வப்போது உழவர்களுக்கு  குறுஞ்செய்திகளால் அறிவித்தார்.  இந்தத் திட்டம் பன்னாட்டு தொலைத்தொடர்பு ஒன்றியத்தின் இளமகளிருக்கான புதுமைபுனைவாளர் அறைகூவல் நல்கையைப் பெற்றது.இவருக்கு நாகரிகங்களுக்கான ஐ.நா. கூட்டமைப்பு ஆய்வுநல்கை வழங்கியது. 

இவர் 2016 இல் தன் முனைவர் ப்ட்ட்த்தை, Etude de l’influence des incréments de vitesse impulsionnels sur les trajectoires de débris spatiaux,  எனும் தலைப்பில் பெற்றார். இவர் நாசா உள்ளகப் பணியாளர் ஆவார். இவர் அப்போது பன்னாட்டு அறிவியல் ஆராய்ச்சி நிறுவனத்திலும் பன்னாட்டு விண்வெளிப் பல்கலைக்கழகத்திலும் பணியாற்றினார்.

வாழ்க்கைப்பணி 

இவர் 2015 இல் விண்வெளிசார் மங்கையர், மகளிர் கண்காட்சியில் கலந்து கொண்டார். இந்தக் கண்காட்சி பாரீசில் Musée des Arts et Métiers அரங்கில் நடந்தது.  இவர் இருமுறை  Le ciel est un menteur,  L'Astronomie, ma passion எனும் தலைப்புகளில் உரையாற்றியுள்ளார்.இவர் பெண் வான், விண்வெளி வட்டமேசை மாநாட்டுக்கு ஐரோப்பிய விண்வெளி முகமையால் அழைக்கப்பட்டார்.இவர் 2017 ஆம் ஆண்டின் இப்போதே மாற்றுக எனும் பன்னாட்டு மாநாட்டில் முதன்மைச் சிறப்புரையை ஆற்றினார். இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர்.

> இவர் 2017 அக்தோபரில் ஐக்கிய அமெரிக்க அரசு துறை பன்னாட்டு வருகைதரு தலைமைத் திட்டத்துக்குத் தேர்வானர்.இவர் 2018 மார்ச்சில் நடந்த கிளேமர் காணொலி பரப்புரை நிகழ்ச்சியில் பங்கேற்றார்.  இவர் e பெண் அறிவியலாளர்கலும் ஆளுமைகளும். அடங்கிய கிரேசியா திரை நிகழ்ச்சியில் கலந்துகொண்டார். இவர் 2018 இல்  உலகில் மிகவும்செல்வாக்குள்ள பிரெஞ்சு நபராக வேனிட்டி பேர் இதழால் பெயரிடப்பட்டுள்ளார்.

எப்பிமெரிடெசு 
ஆராய்ச்சியில் ஈடுபடுவதோடு மட்டுமின்றி, கேபே வானியல், இயற்பியல் அறிவை அணுகிப் பெறும் வழிவகைகளை மேம்படுத்தும் பரப்புரைகளையும் மேற்கொள்கிறார். இவர் 2017 இல் பிரான்சு இண்டெர் நிகழ்ச்சியில் தோன்றினார். கேபே வாய்ப்பில்லாத பின்னணியில் இருந்து படிக்கும் உயர்நிலைப் பள்ளி மாணவர்களூக்கு வானியலைக் கற்பிக்கும் வகுப்புகளுக்கேற்ற எப்பிமெரிடெசு எனும் திட்டத்தை வகுத்துள்ளார். இவர் 12 முதல் 15 அகவை மாணவருக்குக் கல்வி கற்பிக்கிறார். இவர் சீய்ன்-செயிண்ட்-தெனிசு, போபிகினி,  வில்லிதனேயூசு ஆகிய கல்லூரிகளுடன் இணைந்து பணிபுரிகிறார் . இவர் 2018 இல் பமாக்கோவில் எப்பிமெரிடெசு நிகழ்ச்சியைத் தொடங்கினார். இந்தத் திட்டத்துக்கு இவர் பிரெஞ்சு அறக்கட்டளையில் இருந்து நிதிநல்கை பெறுகிறார்.

மேற்கோள்கள் 

வானியற்பியலாளர்கள்
பெண் வானியற்பியலாளர்கள்
பிரெஞ்சு வானியற்பியலாளர்கள்
 பிரெஞ்சு வானியலாளர்கள்
 பிரெஞ்சு இயற்பியலாளர்கள்
1986 பிறப்புகள்
 பிரெஞ்சுப் பெண் அறிவியலாளர்கள்
பெண் வானியலாளர்கள்
வானியலாளர்கள்
பெண் இயற்பியலாளர்கள்
வாழும் நபர்கள்
இயற்பியலாளர்கள்